Vermiste Midrand-student dood aangetref - Maroela Media
Vermiste Midrand-student dood aangetref
'n Student van Midrand, Gauteng, wat vroeër die maand as vermis aangemeld is, is dood aangetref.
Philisande Ngum (19) se ontbinde liggaam is Woensdag in 'n veld in Presidentpark in Midrand gevind, het The Star Vrydag berig.
Ngum was 'n student aan die Midrand Graduate Institution en is die laaste keer by die Midrand-winkelsentrum gesien. Sy is daar glo deur iemand ontvoer. Ngum se ma, Catherine, het 'n losprys van R1 500 in haar dogter se rekening inbetaal nadat 'n man haar van Ngum se selfoon af gebel en daarop aangedring het.
Ngum se gesin het haar Donderdag uitgeken. Volgens die polisie word 'n nadoodseondersoek gedoen om die oorsaak van haar dood te bepaal. Niemand is nog in verband met die voorval in hegtenis geneem nie.